مُعَمَر قذافی

مُعَمَر قذافی (پیدٲئش 7 جوٗن 1942 ، وفات 20 اکتوبر 2011)، ییٚمِس کرنل قذافی تہِ ونان چھِ، اوس 1969 پؠٹھٕ 2011 تام لیبیاہُک رہنما۔ سُہ اوس 7 جون 1942 زامُت۔ یۄدوَے زَن أمؠ اوس نہٕ 1979 پؠٹھٕ کانٛہہ سرکٲرؠ عہدٕ تھاوان، مگر سُہ اوس دراصل لیبیاہُک ساروٕے کھۄتہٕ تھوٚد رہنُما ییٚمِس حکومتس مَنٛز ساروِی کھۄتہٕ زِیٛادٕ اثر و رسوخ اوس۔ سُہٕ اوس ریاستہائے متحدہ افریقہ کہِ تخلیقُک اَکھ عظیم حٲمی۔ سُہ آو افریقی یکجوتُک چیئرمین منتخب کرنہٕ، یَتھ مَنٛز 53 افریقی مُلُک شٲمِل چھِ۔ 2011 ہس مَنٛز کوٚر نیٹو تہٕ قبٲیلی بٲغیَن قذافی خٕلاف جنٛگ شۆروٗع۔ 20 اکتوبر 2011 آو قذافی پننِس آبٲیی شَہَر سرتَس مَنٛز حملہ آورَن سٟتؠ لڑان لڑان مارنہٕ۔

 حَوالہٕ